मूक-बधिर छात्रा ने अकेले परीक्षा दी, कैनवास पर उकेरे चित्र
कुदरत ने उसे बोलने और सुनने की क्षमता भले न दी हो लेकिन उसके हाथों से बने जीवंत चित्र बोलते दिखाई देते हैं। कक्षा 10वीं की शिवकन्या शारदे खरगोन ब्लॉक से एकमात्र मूक-बधिर विद्यार्थी है जिसने बोर्ड परीक्षा के लिए फार्म भरा।
शनिवार सुबह कक्षा 10वीं में मूक-बधिर विद्यार्थियों के लिए पेंटिंग विषय का पेपर हुआ। तीन विषयों में से एक विषय का चयन कर शिवकन्या ने कैनवास पर चित्र उकेरे। कक्षा में अकेले ही उसने परीक्षा दी। कन्याशाला स्थित परीक्षा केंद्र में केंद्राध्यक्ष आरएस सोलंकी और सहायक केंद्राध्यक्ष राजेंद्र पाटीदार की ड्यूटी रही। परीक्षा प्रभारी एमएल वर्मा ने बताया खरगोन में एक व बड़वाह में 9 विद्यार्थी शामिल हुए। खरगोन में मूक-बधिर विद्यार्थियों के लिए स्कूल गणेश मंदिर के पास है। इसमें 9वीं तक की ही व्यवस्था है। स्कूल अधीक्षक धर्मेंद्र गांगलेे ने बताया अगले साल से 10वीं क्लास लगेगी। शनिवार को 12वीं कक्षा का विशिष्ट भाषा संस्कृत पेपर भी था लेकिन इसमें जिले से एक भी विद्यार्थी ने आवेदन नहीं भरा था।
परीक्षा केंद्र में अकेले परीक्षा देती शिवकन्या।
hin_Deva hin_Deva hin_Deva hin_Deva